fr hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu en hu en hu hu hu hu hu hu hu hu hu hu hu
Geelong Football Club – Wikipédia
A Geelong Football Club, becenevén The Cats (magyarul „A Macskák”) vagy Geelong Cats profi ausztrálfutball-klub Ausztráliában, Geelong városban, az Ausztrál Futball Liga (angolul Australian Football League, AFL) tagja.
Kép a 2007-es nagydöntőről, amelyet a Geelong rekord góltöbblettel nyert a Port Adelaide ellen.
Nyolcszor nyerte meg az ausztrál bajnokságot. Kilencszer nyert McClelland Trófeát, ami rekord. (Ez a „kisbajnoki” cím, amelyet az a csapat nyer el, amely a döntősorozat előtt a tabella élén végez, de nem nyeri meg a nagydöntőt.)[1][2]
A Geelong részt vett az első ausztrál bajnokságban, amelynek második szezonját 1863-ban meg is nyerte. A Geelong a VFL elődje, a Victoriai Futball Szövetség (Victorian Football Association, VFA) alapítója volt 1877-ben, illetve 1897-ben a VFL-é is (amelyből az 1990-es években az AFL kifejlődött).[3]
A Geelong 1963-ig már hat bajnoki címet tudhatott magáénak, ezt követően azonban sokáig elmaradtak a nagy teljesítmények. Ötször is elvesztette a nagydöntőt (1989 és 1995 között négyszer, és szurkolóinak 44 évet kellett várniuk a következő bajnoki címig: a 2007-es nagydöntőt rekord 119-es pontelőnnyel nyerte a Port Adelaide ellen.[4][5][6] A Macskák a következő évben a játék történetének legsikeresebb szezonját produkálták az oda-vissza mérkőzéses szakaszban, a nagydöntőt azonban elvesztették a Hawthorn Hawks ellen. 2009-ben azonban ismét elnyerték a bajnoki címet, miután a nagydöntőben győztek a St Kilda ellen.
Scott Simpson Geelong-mezben (edzés 2008-ban)
A Geelong Cats számos csúcsot tart az ausztrál bajnokságban:
Övék a leghosszabb nyerő széria az AFL/VFL történetében (23 győzelem).
A csapat érte el a legnagyobb pontszámot egy mérkőzésen belül (37.17.239 a Brisbane ellen 1992-ben).
A Macskák a csúcstartók az egy szezonon belül elért pontszámban is (3334 pont 1992-ben).
Ő ellenük érte el az ellenfél a legalacsonyabb pontszámot a bajnokságban (a St Kilda 0.1.1-et 1899-ben).
Ők érték el a legtöbb 100 pont feletti különbségű győzelmet egymás után (hármat, 1989-ben).
Ez az egyetlen csapat, amelyből egyidőben kilenc játékos is bekerült a címzetes ausztrál válogatottba (2007-ben).
2009 augusztusában a Geelong lett az egyetlen csapat, amely képes volt 18-nál többet nyerni három egymást követő szezonban.
Az egyetlen csapat, amely sohasem végzett a 12-iknél alacsonyabb helyen. (Erre csak 1987 óta van mód, amikor a résztvevők létszámát megemelték.
↑ a b Official Website of the Geelong Football Club Archiválva 2012. április 26-i dátummal a Wayback Machine-ben GFC History Archiválva 2007. szeptember 2-i dátummal a Wayback Machine-ben Hozzáférés ideje: 2007-06-10.
↑ AFL Tables Archiválva 2010. április 14-i dátummal a Wayback Machine-ben Finishing Summary 1897–2006 Archiválva 2014. október 6-i dátummal a Wayback Machine-ben.
↑ Rodgers, Stephen (1983) Every Game Ever Played p. i. Melbourne: Lloyd O'Neil
↑ AFL Tables. [2010. április 14-i dátummal az eredetiből archiválva]. (Hozzáférés: 2010. április 6.)
↑ Finishing Summary 1897–2006. [2014. október 6-i dátummal az eredetiből archiválva]. (Hozzáférés: 2014. október 6.)
↑ The Bulletin publishes for the last time. [2012. július 7-i dátummal az eredetiből archiválva]. (Hozzáférés: 2015. szeptember 11.)
Ez a szócikk részben vagy egészben a Geelong Football Club című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét jelzi, nem szolgál a cikkben szereplő információk forrásmegjelöléseként.
A Wikimédia Commons tartalmaz Geelong Football Club témájú médiaállományokat.
A lap eredeti címe: „https://hu.wikipedia.org/w/index.php?title=Geelong_Football_Club&oldid=24958738”
Utoljára szerkesztve 2022. május 26., 08:00-kor
A lap utolsó módosítása: 2022. május 26., 08:00
A lap szövege CC BY-SA 3.0 alatt érhető el, ha nincs külön jelölve.